**Стратегија националне безбедности** усвојена 2009.г. у којој Србија истиче своју опредељеност “да развија и унапређује све аспекте безбедности, а нарочито људску, социјалну, енергетску, економску, **еколошку** и друге садржаје интегралне безбедности РС“.

У тексту овог најважнијег документа после Устава, оцењује се **„да је неконтролисано трошење природних ресурса и угрожавање животне средине већ достигло озбиљне размере.“**

**То се првенствено односи на**:

- прекомерну експлоатацију шума, неконтролисано располагање енергетским потенцијалима, обрадивим земљиштем и изворима питке воде, загађивање ваздуха, водених токова и земљишта и неконтролисано одлагање отпада.

-поред ненадокнадиве материјалне штете, таквим поступањем изазвају се неповољне промене у макро и микро клими и озбиљно угрожава право људи на живот у здравој средини.

**Такође, наводи се да су:**

- последице елементарних непогода и техничких и технолошких несрећа, као и угрожавање жс и здравља грађана услед радиолошке, хемијске и биолошке контаминације, **стални безбедносни ризици за РС**, **њено становништво и материјална добра**.

-значајан ризик представљају технолошке несреће у којима ефекти дејства опасних материја могу захватити не само територију РС већ и суседне државе. Животну средину додатно угрожавају и објекти са високим степеном ризика у земљама региона, као и привредни објекти са технологијом која не задовољава међународне еколошке стандарде.

**Документ упозорава**:

-да опасности повезане са појављивањем и ширењем инфективних болести код људи и зараза код животиња представљају безбедносни ризик који би у будућности могао бити све израженији. Наркоманија, као све израженији друштвени проблем, добија и карактер безбедносног проблема и утиче на пораст броја тешких кривичних дела.

-промена климе на глобалном нивоу, посебно глобално загревање негативно се одражава на промену биодиверзитета у екосистемима и доводи до поремећаја у пољопривредној производњи на простору РС, што би могло да има импликације на њену укупну безбедност и економску стабилност.

**Присутни су и други ризици и претње безбедности**, са мањом или већом вероватноћом испољавања и препознавања, **као што су**:

-злоупотреба нових технологија и научних достигнућа у области информатике, генетског инжењеринга, медицине, метеорологије и других научних области. Специфичност ових безбедносних изазова, ризика и претњи јесте смањена могућност њиховог благовременог откривања и превентивног деловања.

-изазови, ризици и претње безбедности на глобалном, регионалном и националном нивоу стално се умножавају и мењају карактер, интензитет и облике испољавања.

**Република Србија сматра:**

**-**основним националним вредностима и очување животне средине;

-економски развој, уз очување животне средине и природних ресурса, представља услов за просперитет грађана и државе и заштиту националних вредности**;**

**Развијање безбедносне културе грађана, посебно младих, представља значајан основ унапређења националне безбедности.**